OpenLLM-France/wikimedia huggingface dataset:
# Sozòpolis

Sozòpolis (Sozopolis, Σωζόπολις) fou una ciutat de Pisídia al nord de Termessos, en una plana rodejada de muntanyes. No s'ha de confondre amb la tràcia Sozòpolis a Haemimonto en l'actual Bulgària.

## Ubicació

Sozòpolis de Pisídia ha d'haver estat situada a la regió fronterera de la província, ja que alguns relats antics la situen a Frígia. El seu lloc pot correspondre a l'actual Uluborlu, província d'Isparta, Turquia. Les fonts més antigues diuen "Souzon, al sud d'Aglasoun".

## Història

Sozòpolis de Pisídia va ser el lloc de naixement de Sever d'Antioquia (nascut al voltant del 456).
La icona de la Mare de Déu de Sozòpolis, commemorada pels cristians ortodoxos el 3 de setembre, es va originar en aquesta ciutat.
A la zona s'han trobat fragments de la Res Gestae Divi Augusti.

## Bisbat

Sozòpolis va enviar el seu bisbe i, possiblement, dos representants del Concili de Constantinoble el 381, i el bisbe va assistir al Concili d'Efes l'any 431.
La seu està inclosa a la llista de seus titulars de l'Església Catòlica.

## Referències

* 1 2 Getzel M. Cohen, The Hellenistic Settlements in Europe, the Islands, and Asia Minor (University of California Press 1995 ISBH 978-0-52091408-7), p. 289
* 1 2 Annuario Pontificio 2013 (Libreria Editrice Vaticana, 2013, ISBN 978-88-209-9070-1), p. 975
* ↑ Philip Schaff (editor), Basil the Great: Letters and Select Works, nota a Carta CCLXVI de Sant Basili (als sozopolitans)
* ↑ Pauline Allen, C.T.R Hayward, Severus of Antioch (Routledge 2004 ISBN 978-1-13456780-5)
* ↑ John Chapman, "Monophysites and Monophysitism" a Catholic Encyclopedia (Nova York 1911)
# Angustia (pel·lícula de 1948)

Angustia és una pel·lícula dramàtica espanyola dirigida en 1948 per José Antonio Nieves Conde, amb guió d'aquest director i Antonio Pérez Sánchez i Ricardo Toledo, i amb música de Jesús Guridi. Es tracta d'una pel·lícula fortament influenciada pel cinema negre estatunidenc on la narració es mou entre la nit i el dia.

## Argument

Un matrimoni format per Elena i Marcos viuen a una casa d'hostes, i degut a les dificultats econòmiques han d'allotjar amb ells la Senyora Jarque. Les constants humiliacions que fa aquesta a Marcos provoquen que tingui fantasies de com matar-la. Tanmateix, un dia apareix morta.

## Repartiment

* Amparo Rivelles - Elena
* Adriano Rimoldi - Marcos
* Rafael Bardem - Inspector
* Julia Caba Alba - Lula
* María Francés - Senyora Jarque
* Milagros Leal - Olivia
* Carmen de Lucio - Isabel
* Fernando Nogueras - Canel
* José María Rodero - Andrés
* Aníbal Vela - Sr. Martí
* Ángel Álvarez

## Premis

Va guanyar la medalla del Cercle d'Escriptors Cinematogràfics de 1948 a la millor fotografia per José Fernández Aguayo

## Referències

* ↑ Manifestaciones de la subjetividad en ‘Angustia’ (José Antonio Nieves Conde, 1947) per Rubén Higueras Flores
* ↑ «Medallas del CEC a la producción española de 1948». Círculo de Escritores Cinematográficos. Arxivat de l'original el 2020-05-26. [Consulta: 23 març 2016].
# Kahului

Kahului és una concentració de població designada pel cens dels Estats Units a l'estat de Hawaii. Segons el cens del 2000 tenia 20.146 habitants.

## Demografia

Segons el cens del 2000, Kahului tenia 20.146 habitants, 5.880 habitatges, i 4.424 famílies La densitat de població era de 513,01 habitants per km².
Dels 5.880 habitatges en un 34,9% hi vivien nens de menys de 18 anys, en un 51,9% hi vivien parelles casades, en un 16,6% dones solteres, i en un 24,8% no eren unitats familiars. En el 20,3% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,29 i el nombre mitjà de persones que vivien en cada família era de 3,76.
Per edats la població es repartia de la següent manera: un 25,8% tenia menys de 18 anys, un 9,1% entre 18 i 24, un 27,7% entre 25 i 44, un 20,7% de 45 a 64 i un 16,7% 65 anys o més.
L'edat mediana era de 35,9 anys. Per cada 100 dones hi havia 97,32 homes. Per cada 100 dones de 18 o més anys hi havia 95,77 homes.
La renda mediana per habitatge era de 46.656 $ i la renda mediana per família de 52.610 $. Els homes tenien una renda mediana de 30.659 $ mentre que les dones 26.282 $. La renda per capita de la població era de 18.049 $. Aproximadament el 9,7% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kahului». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 18 setembre 2010].
* ↑ «Geographic Comparison Table-Kahului». American Fact Finder. Oficina del Cens dels Estats Units, 15-09-2010.
# Pelochelys

Pelochelys és un gènere de tortuga de la família dels Trionychidae. Es distribueix des de les costes orientals de l'Índia i Indoxina fins Papua Nova Guinea.

## Taxonomia

El gènere Paleochelys inclou tres espècies:
* Pelochelys bibroni
* Pelochelys cantorii
* Pelochelys signifera

## Referències

* ↑ [ Reptile Database]
* Uwe Fritz, Peter Havas Checklist of chelonians of the world
# Anaktuvuk Pass

Anaktuvuk Pass és una població dels Estats Units a l'estat d'Alaska. Segons el cens del 2007 tenia 249 habitants.

## Demografia

Segons el cens del 2000, Anaktuvuk Pass tenia 282 habitants, 84 habitatges, i 57 famílies La densitat de població era de 22,5 habitants/km².
Dels 84 habitatges en un 44% hi vivien nens de menys de 18 anys, en un 40,5% hi vivien parelles casades, en un 15,5% dones solteres, i en un 32,1% no eren unitats familiars. En el 28,6% dels habitatges hi vivien persones soles el 3,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,36 i el nombre mitjà de persones que vivien en cada família era de 4,26.
Per edats la població es repartia de la següent manera: un 38,7% tenia menys de 18 anys, un 10,6% entre 18 i 24, un 28,4% entre 25 i 44, un 17,4% de 45 a 60 i un 5% 65 anys o més.
L'edat mediana era de 26 anys. Per cada 100 dones hi havia 107,4 homes. Per cada 100 dones de 18 o més anys hi havia 121,8 homes.
La renda mediana per habitatge era de 52.500 $ i la renda mediana per família de 56.250 $. Els homes tenien una renda mediana de 42.500 $ mentre que les dones 32.250 $. La renda per capita de la població era de 15.283 $. Aproximadament el 3,2% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Anaktuvuk Pass». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 juliol 2010].
* ↑ «Geographic Comparison Table- Anaktuvuk Pass». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 5 juliol 2010].
# Pi cembra

El pi cembra (Pinus cembra) és una espècie de conífera de la família Pinaceae pròpia dels Alps i els Carpats d'Europa Central, a Polònia (Tatra), Alps suïssos, França, Itàlia, Àustria, Alemanya, Eslovènia, Eslovàquia, Ucraïna i Romania. Típicament creix a altituds de (1.200-) 1.500-2.200 (-2.300) metres. Sovint arriba al límit arbori en la seva zona. Arriben a fer de 25–35 m d'alt i 1,5 m de diàmetre del tronc.
Com tots els membres del subgènere Strobus, les seves fulles estan en fascicles de 5, fan de 5 a 9 cm de llargada i les pinyes de 4 a 8 cm.
És molt similar al pi de Sibèria (Pinus sibirica) el qual és tractat com a varietat o subespècie del Pinus cembra per alguns botànics. Difereixen pel fet que el pi de Sibèria de tenir les pinyes lleugerament més grosses i tenir les fulles amb dos canals resinosos en lloc dels dos del pi suís.

## Usos

Com a planta ornamental en parcs i grans jardins, és molt tolerant al fred de l'hivern (fins com a mínim -50 °C) i a l'exposició al vent. Els pinyons són comestibles. També es fa servir la fusta.

## Referències

* ↑ «Noms de plantes. Corpus de fitonímia catalana | TERMCAT». [Consulta: 31 maig 2023].
* Conifer Specialist Group (1998). Pinus cembra. Llista Vermella de la UICN, Unió Internacional per a la Conservació de la Natura, 2006. Consultat el 12 May 2006 (en anglès).
* Directions to flavor schnapps (german) Arxivat 2013-06-13 a Wayback Machine.

## Enllaços externs

* Pinus cembra cone pic (scroll to bottom of page)
* Photos of Pinus cembra in Switzerland
* Gymnosperm Database - Pinus cembra
# David Miller

* Per a altres significats, vegeu «David Miller (tenor)».
David Miller (Paterson, Nova Jersey, Estats Units, 28 de novembre de 1909 − Los Angeles, Califòrnia, 14 d'abril de 1992) va ser un director de cinema, productor i guionista estatunidenc.

## Biografia

Cineasta una mica oblidat o poc considerat, però la carrera del qual té la seva importància. Cal destacar alguns films saludats per les crítiques de l'època i referendats per cineastes actuals com Bertrand Tavernier: Saturday's Hero el 1951 i Sudden Fear el 1952 amb Joan Crawford i Jack Palance.
Va ser igualment l'escenògraf del western crepuscular Lonely Are the Brave on va ser eclipsat pel productor i actor principal de la pel·lícula Kirk Douglas. Aquest últim evoca sovint el fet d'haver codirigit la pel·lícula, cosa que segons Bertrand Tavernier, sembla probablement fals, o molt exagerat.
David Miller va ser un cineasta reconegut i apreciat del guionista Dalton Trumbo. Després d'haver escrit Lonely Are the Brave, va exigir estar encarregat de l'escenificació d'un altre dels seus guions, Executive Action amb Burt Lancaster, el 1973. A més a més, per satisfer les assegurances durant el rodatge de Johnny se'n va a la guerra, Trumbo va designar Miller com a encarregat d'acabar la pel·lícula en cas de problemes. Una prova de l'afecte i la confiança que el guionista sentia pel cineasta.

## Filmografia
### Director

* 1935: Trained Hoofs
* 1935: Crew Racing
* 1936: Table Tennis
* 1936: Let's Dance
* 1936: Hurling
* 1937: Dexterity
* 1937: Penny Wisdom
* 1937: Tennis Tactics
* 1937: Equestrian Acrobats
* 1938: Nostradamus
* 1938: La Savate
* 1938: It's in the Stars
* 1938: Fisticuffs
* 1938: The Great Heart
* 1939: Ice Antics
* 1939: Drunk Driving
* 1940: The Happiest Man on Earth
* 1941: More About Nostradamus
* 1941: Billy the Kid
* 1942: Sunday Punch
* 1942: Further Prophecies of Nostradamus
* 1942: Flying Tigers
* 1949: Top o' the Morning
* 1949: Love Happy
* 1950: Our Very Own
* 1951: Saturday's Hero
* 1952: Sudden Fear
* 1954: Beautiful Stranger
* 1956: Diane
* 1956: The Oppolloc Sex
* 1957: La història d'Esther Costello
* 1959: Happy Anniversary
* 1960: Midnight Lace
* 1961: Back street
* 1962: Lonely Are the Brave
* 1963: Captain Newman, M.D.
* 1968: Hammerhead
* 1969: Hail, Hero!
* 1973: Executive Action
* 1976: Bittersweet Love
* 1979: The Best Place to Be (TV)
* 1979: Love for Rent (TV)
* 1979: Goldie and the Boxer (TV)
* 1981: Goldie and the Boxer Go to Hollywood (TV)

### Productor

* 1957: La història d'Esther Costello

## Premis i nominacions
### Nominacions

* 1957: Lleó d'Or per La història d'Esther Costello

## Referències

* ↑ Bonus del DVD, Presentació de la pel·lícula per Bertrand Tavernier
* ↑ «biografia de David Miller». The New York Times.
* ↑ «filmografia de David Miller». The New York Times.
# Kai (Yamanashi)

Kai (甲斐市, Kai-shi) és una ciutat de la prefectura de Yamanashi, al Japó.
El 2015 tenia una població estimada de 74.811 habitants i una densitat de població de 1030 habitants per km². Té una àrea total de 71.95 km².

## Geografia

Kai està situada al centre de la prefectura de Yamanashi, orientada de nord a sud seguint el riu Kamanashi.

### Municipalitats veïnes

* Prefectura de Yamanashi
** Nirasaki
** Hokuto
** Minami-Alps
** Kōfu
** Shōwa

## Història

La ciutat de Kai fou establerta l'1 de setembre de 2004 com a resultat de la fusió dels poble de Futaba (del districte de Kitakoma), i els pobles de Ryūō, Shikishima (ambdós del districte de Nakakoma). Pren el nom del nom antic de la prefectura de Yamanashi, província de Kai.

## Agermanament

* Keokuk, Iowa, EUA

## Referències

* ↑ «Population of Cities» (XLS) (en japonès). Statistics Bureau of Japan, 01-01-2015. [Consulta: 11 març 2016].
* ↑ «International Exchange» (en anglès). List of Affiliation Partners within Prefectures. Council of Local Authorities for International Relations (CLAIR). Arxivat de l'original el 4 de març 2016. [Consulta: 21 novembre 2015].

## Enllaços externs

* Pàgina web de l'ajuntament de Kai (japonès)
Viccionari
# Anàlisi clínica

Una anàlisi clínica és una mesura o un examen d'una propietat biològica realitzat in vitro en un laboratori clínic o a prop del pacient. Les anàlisis clíniques (no ho confongueu amb el nom de l'especialitat multidisciplinària Anàlisis Clíniques) les sol·liciten els metges clínics per tal d'obtenir informació que els pugui ser útil per a la prevenció, el diagnòstic, el pronòstic, el control del tractament i el coneixement de les malalties.
Els resultats de les anàlisis clíniques (o, col·loquialment, resultats d'una «analítica») fetes al laboratori clínic s'apleguen en un «informe de laboratori clínic», el qual, eventualment, també conté comentaris interpretatius fets pels facultatius del laboratori clínic i relacionats amb els resultats obtinguts.

## Referéncies

* ↑ «Cómo entender el resultado de sus pruebas de laboratorio: Prueba de laboratorio de MedlinePlus» (en castellà). [Consulta: 22 març 2022].
* ↑ «¿Qué Es Análisis Clínico? Conoce La Definición | CEMP» (en castellà), 2020-07-16GMT+000009:08:53+00:00. [Consulta: 22 març 2022].
* ↑ Molina Arias, M. «Características de las pruebas diagnósticas». Pediatría Atención Primaria, 15, 58, 01-06-2013, pàg. 169–173. DOI: 10.4321/S1139-76322013000200013. ISSN: 1139-7632 [Consulta: 22 març 2022].

## Bibliografia

* Associació Catalana de Ciències de Laboratori Clínic. A propòsit dels comentaris interpretatius. In vitro veritas 2006;7 (http://www.acclc.cat/continguts/ivv082.pdf Arxivat 2011-09-03 a Wayback Machine.)
# Partit Solidaritat Cívic

El Partit Solidaritat Cívic (en àzeri: Vətəndaş Həmrəyliyi Partiyası) és un partit polític conservador nacionalista azerbaidjanès. Fou fundat el 1992 per Sabir Rustamkhanli, un poeta azerbaidjanès que va entrar en la política. A les eleccions parlamentàries azerbaidjaneses de 2010 el partit va obtenir l'1,6% dels vots i 3 escons d'un total de 125 escons a l'Assemblea Nacional de la República de l'Azerbaidjan.

## Referències

* ↑ Republic of Azerbaijan Legislative Elelction of 7 novembre 2010. Azerbaijan Election Commission. (anglès)

## Enllaços externs

* Pàgina oficial (àzeri) (rus) (anglès)
# Anand (desambiguació)

«Anand (AAH-nand)» té aquests significats:

## Gent

* Anand (maoista), un politburó membre del Partit Comunista de l'Índia
* Viswanathan Anand, excampió del món d'escacs
* Anand (nom),les persones amb el monònim, nom o cognom determinat

## Ubicacions

* Anand, Gujarat, un poble a Gujarat, Índia
** Estació de Ferrocarril d'Anand
* Districte Anand, a Gujarat, Índia
* Anand (circumscripció de Lok Sabha), a Gujarat, Índia
* Universitat d'Agricultura d'Anand, entre les ciutats de Vadodara i Ahmedabad, Gujarat, Índia
* Terminal Anand Vihar, estació de ferrocarril a la localitat d'Anand Vihar Delhi, Índia

## Cinema

* Anand (pel·lícula de 1971), una pel·lícula de bollywood del 1971 amb Rajesh Khanna i Amitabh Bachchan
* Anand (pel·lícula de 1986), una pel·lícula kannada del 1986 amb Shivarajkumar
* Anand (pel·lícula de 1987), una pel·lícula tamil de 1987 amb Prabhu Ganesan i Radha
* Anand (pel·lícula de 2004), una pel·lícula del 2004 telugu amb Raja i Kamalinee Mukherjee

## Altres usos

* Anand Karaj, cerimònia de matrimoni sikh
* Anand Sahib, pregària sikh
* 23323 Anand, asteroide del cinturó principal
* AN And, un estel variable
* Anand Cine Service, lloguer i serveis de les unitats de cinema a l'aire lliure
# Ploërmel Comunitat

La Ploërmel Comunitat (en bretó Kumuniezh kumunioù Ploermael) és una estructura intercomunal francesa, situada al departament d'Ar Mor-Bihan a la regió Bretanya, al País de Ploërmel - Cœur de Bretagne. Té una extensió de 194,55 kilòmetres quadrats i una població de 15.709 habitants (2009).

## Composició

Agrupa 7 comunes :
* Campénéac
* Ploërmel
* Gourhel
* Loyat
* Monterrein
* Montertelot
* Taupont

## Vegeu també

* Intercomunalitats de Morbihan

## Enllaços externs

* Ploërmel Comunitat
* (francès) (bretó) Geografia de Bretanya : portal geogràfic, cartogràfic i estadístic Arxivat 2007-09-28 a Wayback Machine.
# Cúpula geodèsica

Una cúpula geodèsica és una estructura amb una forma semiesfèrica,formada per unions de triangles que poden ser de diverses mides. Els triangles formen figures hexagonals.

## Història

La primera cúpula que es podria anomenar "geodèsica" en tots els aspectes va ser dissenyada després de la Primera Guerra Mundial per Walther Bauersfeld, enginyer en cap de l'empresa òptica Carl Zeiss, per a un planetari que allotjava el seu projector planetari. Es va patentar una primera cúpula petita, construïda per l'empresa de Dykerhoff i Wydmann a la teulada de la planta Zeiss de Jena, Alemanya. El juliol de 1926 es va inaugurar una cúpula més gran, anomenada "La meravella de Jena", Uns 20 anys més tard, R. Buckminster Fuller va donar el nom de "geodèsica" a la cúpula d'experiments de camp amb l'artista Kenneth Snelson a Black Mountain College el 1948 i 1949. Tot i que Fuller no n'era l'inventor original, se li atribueix la popularització nord-americana de la idea per que en va rebre la patent nord-americana el 29 de juny de 1954.

## Matemàtiques de la cúpula geodèsica

Les cúpules geodèsiques es formen a partir d'estructures polièdriques. Hi ha 5 sòlids regulars o de plató que compleixen la relació d'Euler. Aquesta relació estableix la proporció entre el nombre de cares (C), el nombre d'arestes (A) i el nombre de vèrtexs d'un poliedres simple.En el cas de les cúpules geodèsiques s'utilitza l'icosaedre com a model per formar la cúpula.

## Referències

* ↑ First Geodesic Dome: Planetarium in Jena 1922 incl. patent information Arxivat 19 March 2013$^{[Datemismatch]}$ a Wayback Machine.
* ↑ «Geschichte - Zeiss-Planetarium Jena» (en alemany). Zeiss-Planetarium Jena. Arxivat de l'original el 2015-08-31 [Consulta: 12 novembre 2018]. Arxivat 2015-08-31 a Wayback Machine.
# Torrent de la Clota

El torrent de la Clota era un torrent situat al barri homònim de Barcelona. Es formava de la unió dels torrents de la Font del Bacallà i de Sant Genís, a l'actual plaça de la Clota, a més de rebre l'aigua de dos torrents curts que travessaven el barri de la Teixonera. Travessava els terrenys de Martí-Codolar, on hi havia un gran llac anomenat de les Catorze plomes, per això el torrent també s'anomenava torrent de Codolar o de les Catorze plomes. El carrer d'Alarcón té un traçat sinuós perquè coincidia amb la riera. A l'actual avinguda del Marquès de Castellbell, prop de can Don Joan, hi havia un pont sobre la riera anomenat pontet de can Don Joan, i una mica més amunt hi havia el pont de la Puríssima, al carrer homònim, tots dos desapareguts. En arribar a la cruïlla dels actuals carrer de Lisboa i avinguda de l'Estatut de Catalunya, el torrent s'unia als altres que provenien de Collserola, formant la riera d'Horta.
Al segle XX el torrent es va canalitzar mitjançant un col·lector que segueix el traçat del carrer d'Alarcón.

## Referències

* 1 2 Corbera, Joan; Fernández, Juanjo; Giménez, Carlota; Macià, Jame; Sanz, Carles «Atles de l'aigua d'Horta-Guinardó». El Pou. Grup d'Estudis de la Vall d'Hebron i la Muntanya Pelada, 01-06-2019, pàg. 28. ISSN: 2604-6938.
* ↑ Giménez i Compte, Carlota. L'Abans: Recull gràfic de la Vall d'Horta (1861 - 1978). El Papiol: Editorial Efadós, juny 2012. ISBN 978-84-15232-22-3.
* ↑ Termes i Roig, Joan «El pont de la riera d'Horta». El Pou, Grup d'Estudis de la Vall d'Horta i la Muntanya Pelada, número 12, 01-12-2022, pàg. 29.
* ↑ «Memòria de la intervenció arqueològica al barri de la Clota, districte d'Horta-Guinardó, Barcelona». Carta Arqueològica de Barcelona, 2019.
# Juan de los Toyos González

Juan de los Toyos González (Barakaldo, 1890- Mèxic, 1965) fou un sindicalista i polític socialista basc. Va ser secretari permanent del Sindicat Metalúrgic de Biscaia de la UGT el 1917 i el 1930, de Guipúscoa. Durant la Segona República Espanyola fou regidor d'Eibar pel PSOE i gerent de la cooperativa de producció socialista més important d'Espanya, que produïa la màquina de cosir ALFA.
Durant la guerra civil espanyola fou nomenat Conseller de Treball, Previsió i Comunicacions del Govern d'Euzkadi i va gestionar els salaris i subsidis dels obrers, va reorganitzar els jurats mixts i es va ocupar dels assumptes relatius a assegurances socials, de l'organització de les pensions de guerra, l'estudi de la creació de la Caixa d'Accidents de Treball del País Basc, la requisa de vehicles per motius bèl·lics i la reorganització del sistema de comunicacions del país, establint un complex sistema de correus per a l'enviament i recepció de cartes des de sòl republicà al nacional i a l'inrevés, a través del Servei Nacho-Enea a Donibane Lohitzune.
En acabar la guerra marxà a Mèxic, on fou membre del Comitè Central Socialista d'Euzkadi a l'exili i administrador del col·legi Madrid de Mèxic.

## Referències

* Ressenya biogràfica Arxivat 2007-11-22 a Wayback Machine.
# Antishan de Frontinhas

Antishan de Frontinhas (francès Antichan-de-Frontignes) és un municipi occità de Gascunya, situat administrativament en el departament de l'Alta Garona i a la regió d'Occitània.

## Referències

* ↑ Patrici Pojada, Répertòri toponimic de las Comunas de la Region Miègjorn-Pirenèus, ed. Loubatières, Portèth de Garona, 2009, p. 53
* ↑ http://bdtopoc.org/?city_selected=Antichan-de-Frontignes
* ↑ https://www.locongres.org/oc/aplicacions/top-oc/topoc-recerca/ Arxivat 2017-09-19 a Wayback Machine.
# Stardust (desambiguació)

«Stardust» té aquests significats:
* la nau Stardust
* Stardust (novel·la), obra de Neil Gaiman
* Stardust (pel·lícula de 1974), de Michael Apted
* Stardust (pel·lícula de 2007), de Neil Gaiman
* Stardust (videojoc)
# Pedro Fernández Cantero

Pedro Fernández Cantero (Concepción, 29 d'abril de 1946 - Granada, 21 de novembre de 2020) fou un futbolista paraguaià de les dècades de 1960 i 1970.

## Trajectòria

Va jugar com a semi-professional al San Lorenzo, i a continuació durant una temporada i mitja al Club Cerro Porteño. L'any 1967 fitxà FC Barcelona, on jugà durant dues temporades un total de 38 partits, i guanyà una Copa d'Espanya (1968). El 1969 fou traspassat al Granada CF, club on visqué la seva millor etapa esportiva. En aquest club jugà un total de nou temporades, set d'elles a primera divisió.

## Referències

* ↑ «PEDRO FERNÁNDEZ CANTERO». Mundo Deportivo, 05-08-1967. [Consulta: 17 febrer 2016].
* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 «Pedro Fernández Cantero». Gran Enciclopèdia Catalana. [Consulta: 17 febrer 2016].

## Enllaços externs

* Perfil a BDFutbol